— 20 — 



Vi maatte starte tidligt Lørdag Morgen, da Toget gik Kl. 5, 

 og efter adskillige Smaa-Forsinkelser naaede vi da Æbeltoft og 

 fandt let den lille Postbaad. Atter her gjorde Petroleumsnøden 

 sig gældende. Da der blæste en frisk Vind, blev Motoren ikke sat 

 i Gang, saa længe vi sejlede i Æbeltoft Vig, først da vi var ved 

 at runde Pynten og fik Vinden imod, blev der fyret op under 

 Motoren. Vinden, som havde været ret kraftig hele Natten og i 

 Løbet af Morgenen, løjede lidt af, da vi ved Middagstid nærmede 

 os Hjelm, og den sidste Del af Vejen var en meget behagelig Sejl- 

 tur, men Petroleumsbesparelsen havde dog foraarsaget en betyde- 

 lig Forsinkelse. Paa Strandbredden blev vi meget venlig modtaget 

 af Fyrassistent Nielsen, der indbød os til at spise til Middag hos 

 sig. Da Baaden skulde gaa tilbage til Æbeltoft senest Kl. 3%, var 

 der ikke megen Tid til at botanisere, men ved at bruge Benene 

 godt i Tiden mellem Fru Nielsens ypperlige Middag og Eftermid- 

 dagskaffen, naaede vi dog at komme en stor Del af Øen rundt. 



Hjelm er kun 98 Tdr. Land stor. Den løber mod Vest ud i 

 en smal Tange, der er ganske lav, derimod hæver der sig midt 

 paa Øens Hoveddel en høj og sine Steder meget stejl Banke. Fra 

 dennes Fod og ud til Stranden findes Strandoverdrev og derefter 

 stenet og sandet Strandbred, bevokset hovedsagelig med Hjelme 

 og Marehalm. Paa Toppen af Banken (højeste Punkt 48 m) ligger 

 Fyret og Boliger for Fyrmester, Fyrassistent og Fyrpasser med 

 tilliggende Jord; denne Del af Øen — 9 Tdr. Land — ejes af 

 Staten. Resten af Øen hører under GI. Estrup og er bortforpagtet. 

 Der drives noget Landbrug og haves ogsaa Indtægt af Maageæg, 

 idet et stort Tal af disse Fugle yngler paa Øen. Forpagteren og 

 de ovennævnte ved Fyret ansatte med samt deres Familie udgør 

 Øens samlede Befolkning. 



Vor Tur gik rundt om Banken op og ned ad dens Sider samt 

 over noget af Strandoverdrevet og Strandbredden i Nord og Øst, 

 derimod naaede vi ikke at undersøge Tangen. Bankens Sider er 

 til Dels beklædte med en tæt, ja sine Steder overordentlig tæt 

 Kratbevoksning mest bestaaende af Tjørn, baade C. monogyna og 

 C. oxyacantha. Sine Steder findes Kildevæld, saa at man endog 

 kan finde Veronica beccabunga voksende et Stykke op ad Skræn- 

 ten. Tæt nedenfor Fyrpasserens Bolig voksede en af de Planter, 

 jeg forgæves søgte paa Tunø: Libanotis montana; dette er det 

 nordligst kendte Voksested i Danmark. En af de første Planter, 

 vi fik Øje paa ved Landstigningen, var Arum maculatum, der vok- 



